# Descripció Bibliogràfica Estàndard Internacional

La International Standard Bibliographic Description o Descripció Bibliogràfica Estàndard Internacional (ISBD) és la norma que determina els requisits per a la descripció i identificació dels elements més comuns de recursos publicats que poden formar les col·leccions de les biblioteques.
Fins a l'any 2007 existien una ISBD de descripció general i fins a set especialitzacions segons el recurs.
L'ISBD consolidada proporciona una major harmonització entre les estipulacions de catalogació dels diferents tipus de recursos i ofereix major facilitat d'actualització de les estipulacions. La unificació també ha possibilitat l'actualització pel que fa a l'obligatorietat d'un element d'informació, aconseguint una major adaptació als requisits d'informació establerts en els FRBR.
és un conjunt de regles fetes per la Federació Internacional d'Associacions de Biblioteques i Institucions (IFLA) per a crear un estàndard de descripció, en un format llegible, especialment per a ser emprades en una bibliografia o un catàleg de biblioteca. Una edició preliminar de les ISBD va ser publicada l'any 2007 i l'edició consolidada va ser publicada el 2011, creant més endavant versions separades per a monografies, llibres antics, materials cartogràfics, recursos electrònics, publicacioncs periòdiques, recursos electrònics, material no-llibre i música impresa. La IFLA és el grup encarregat de revisar i mantenir les ISBD.
Un dels objectiusde les ISBD és proporcionar una forma estàndard de descripció bibliogràfica que podria servir per a intercanviar registres a nivell internacional.

## Estructura d'un registre d'ISBD

Les ISBD defineixen nou àrees de descripció. Cada àrea, excepte l'àrea 7, es componen d'elements múltiples amb classificacions estructurades. L'ordre dels elements i la puntuació estandarditzada fan més fàcil la interpretació de registres bibliogràfics per a qui no entén la llengua de descripció.
* 0. Desginació general de material
* 1. Títol i menció de responsabilitat
** 1.1 Títol propi
** 1.2 Títol paral·lel
** 1.3 Altres informacions
** 1.4 Declaració de responsabilitat
* 2. Àrea d'edició
* 3. Àrea de material o tipus de recurs (per exemple, l'escala d'un mapa o la numeració d'una revista)
* 4. Àrea de publicació, producció, distribució, etc.
* 5. Descripció física (per exemple, nombre de pàgines d'un llibre o minuts d'un disc compacte)
* 6. Àrea de col·lecció
* 7. Àrea de notes
* 8. Números estandarditzats Identificador de recurs i disponibilitat (per exemple, ISBN, ISSN)

## Referències

* ↑ ISBD (MD) : descripció bibliogràfica normalitzada internacional per a publicacions monogràfiques. Barcelona: Generalitat de Catalunya. Departament de Cultura, 1993. ISBN 8439326106 [Consulta: 6 maig 2015].

## Bibliografia

* Chan, Lois Mai. Cataloging and classification : an introduction. 3rd. Lanham: Scarecrow Press, 2007. ISBN 0810860007.
* ISBD: International Standard Bibliographic Description. 44. Consolidated. München: K.G. Saur, 2011.
* Svenonius, Elaine. The intellectual foundation of information organization. Cambridge, Mass.: MIT Press, 2000. ISBN 9780262194334.
* Willer, Mirna; Dunsire, Gordon; Bosancic, Boris «ISBD and the Semantic Web». JLIS.it. University of Florence, 1, 2, 2010. Arxivat de l'original el 1 de gener 2012. DOI: 10.4403/jlis.it-4536 [Consulta: 29 juny 2013].

## Enllaços externs

* Grup de Revisió de l'ISBD
* ISBD edició Consolidada (2011, text sencer)
* ISBD edició Consolidada (2011, només continguts)
* Exemples d'ISBD ple (2013 versió, exemples en 16 llengües)